Почитувани членови на Советот,
Почитуван Господине Градоначалник,

Почитувани гости и претставници на медиумите

Советот на Општината Битола во текот на 2025 година како и претходната година работеше во вршењето на своите надлежности утврдени во Законот за локалната самоуправа, Статутот и Деловникот на Советот на Општината, а со цел создавање ефективна и ефикасна локална самоуправа која ќе овозможи подобрување на услугите што им се испорачуваат на граѓаните.
Советот реализирајќи ја својата Програма во 2025 година продолжи континуирано да работи во разгледувањето на материјали и донесување на соодветни акти со кои се разработуваа одредени прашања за извршување на законите и другите прописи, при тоа создавајќи услови за успешно функционирање на органите на општината, општинската администрација, јавните претпријатија, јавните служби, установи и др.
Во 2025 година беа усвоени материјали и донесени голем број на нормативни акти со кои беа регулирани надлежностите на општината. 

Почитувани присутни, во оваа година Советот на Општината Битола одржа 13 редовни седници и 4 вонредни седници на кои беа разгледани  точки – материјали, и беа донесени следните акти: 
Одлуки – 208
Програми – 62
Завршни сметки –  1
Решенија – 191
Заклучоци – 119
Измена и дополнување на Буџет – 1
Изјава – 1
Исправка - 1 
Декларација - 1
Информации – 3
План – 1

Извештај – 1 

Буџетски календар -1

Буџет - 1
Најголемиот дел од материјалите беа предвидени со Програмата за работа на Советот за 2025 година, но имаше и материјали кои не беа предвидени, па во текот на годината се јави потреба од нивно разгледување, а потоа и нивно усвојување односно донесување. 

Сите материјали и акти разгледани и донесени на седниците на Советот, претходно беа разгледани на седниците на работените тела, односно на постојаните и повремените комисии во чија работа како што знаете покрај членовите на Советот беа вклучени и други надворешни лица, како експерти, вработени во општинската администрација, лица од локалните јавни претпријатија, установите, организациите, здруженија, поединци и др.

Почитувани членови на Советот, 
Даден Ви е преглед на програмски активности реализирани на седниците на Советот во текот на 2025 година.  Како Претседател на Советот во текот на 2025 година се грижев Советот да работи транспарентно и ефективно и да создавам услови, заедно со другите членови на Советот сите заинтересирани субјекти да имаат слободен пристап и увид во работата на Советот. Тука пред се, се мисли на поединци, невладини организации и други субјекти со кои е разговарано и им е овозможено да изнесуваат проблеми и да даваат свои мислења, предлози и слично.

Согласно моите законски, статутарни и деловнички надлежности како Претседател на Советот се грижев за редовна и нормална комуникација со сите членови на Советот, со сите координатори на советничките групи и  со претседателите на комисиите. 

Мојата канцеларија беше отворена за комуникација со граѓаните на Општината Битола и со сите други кои имаа желба тоа да го остварат. 

Зборувајќи за транспарентноста во работењето на Советот, сакам да го истакнам огромниот придонес што го дадоа медиумите кои овозможија како и претходните години и оваа година седниците на Советот и неговите работни тела да бидат јавни, отворени и достапни до сите граѓани, со што на граѓаните им се овозможи пристап кон основните информации за услугите што им ги обезбедуваме, граѓаните беа информирани за нашата работа, како и за плановите и програмите што се значајни за развојот на Општината, а кои влијаат на квалитетот на нивното живеење, за што во оваа прилика им се заблагодарувам. 
И во 2024 година Советот на Општината Битола преку издавањето на Службениот гласник на општината овозможи јавно и транспарентно претставување на работата на Советот. Во делот на транспарентноста, особено значајно е и пренесувањето на седниците во живо, нивната достапност на веб страната на Општината Битола и другите форми кои се применуваа, а кои придонесуваат да се обезбеди увид во работата на Советот. 

Согласно целокупната активност на Советот на Општината Битола во извештајниот период може да се констатира дека Советот во 2024 година успешно ја заврши својата работа.

Почитувани членови на Советот, почитувани присутни, Ви благодарам на вниманието. 

